
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 42






      din 28 martie 2013

privind deplasarea unei delegaţii la Strasbourg în perioada 22-28 aprilie 2013 pentru reprezentarea Municipiului Sighişoara
Consiliul local al municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului,  în calitate de iniţiator, înregistrat cu nr. III/6044/15.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215 din 2001, Legea administraţiei publice locale, republicată, cu modificările şi completările ulterioare;

Văzând Regulamentul de acordare a Premiului Europei;


Ţinând cont de invitaţia Preşedintelui Subcomisiei Premiul Europei,  Sir Alan Meale,  adresată cu ocazia decernării Trofeului Premiul Europei în data de 21 iulie 2012; 


Având în vedere Raportul de specialitate nr. III/6047/15.03.2013 al Serviciului Relaţii Publice cu propunerea deplasării unei delegaţii la Strasbourg, pentru a reprezenta Municipiul Sighişoara, îndeplinindu-se prevederile legale;


Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit „b”, lit „e”, (9), art.45 (2) şi a art.115 (1) lit „b”din Legea nr. 215/2001, Legea administraţiei publice locale, republicată, cu modificările şi completările ulterioare;




H O T Ă R Ă Ş T E:

Art. 1. Se aprobă deplasarea la Strasbourg, în perioada 22-28 aprilie, a unei delegaţii pentru a reprezenta Municipiul Sighişoara, la invitaţia Preşedintelui Subcomisiei Premiul Europei, Sir Alan Meale.

Art. 2. Se aprobă componenţa delegaţiei, conform Anexei nr. 1, care face parte integrantă din prezenta.

Art. 3.
Se aprobă suportarea cheltuielilor cu deplasarea, cazarea şi masa membrilor delegaţiei din suma de 5.000 Euro, premiul în bani primit de Municipiul Sighişoara în iulie 2012, alături de Trofeul Premiul Europei acordat de Consiliul Europei şi din bugetul local. Decontarea sumei acordate din bugetul local se va face în baza unor documente justificative, la întoarcerea membrilor delegaţiei din deplasare.

Art.4. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Serviciul Relaţii Publice şi Direcţia Economică.
Art. 5. Prin grija Secretarului  Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

  PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Serviciul relaţii publice ;

1 ex. Direcţia economică 

9 ex. AF/FM

